ອາຊຽນ ມຸ່ງໄປເຖິງການປະກັນຊີວິດສັງຄົມໃນສະພາບການປະຕິວັດ 4.0
ກອງປະຊຸມໄດ້ຮັບການຈັດຕັ້ງໃນສະພາບລະບົບປະກັນຊີວິດສັງຄົມ ອາຊຽນ ພວມກ້າວເຂົ້າສູ່ໄລຍະພັດທະນາໃໝ່ດ້ວຍບັນດາກາລະໂອກາດ ແລະ ສິ່ງທ້າທາຍຍ້ອນຜົນກະທົບຈາກການປະຕິວັດອຸດສາຫະກຳ 4.0
ທ່ານ ຫວູດຶກດາມ ກ່າວຄຳເຫັນທີ່ກອງປະຊຸມ
ວັນທີ 18 ກັນຍາ ປີ 2018, ຢູ່ນະຄອນ ຍາຈາງ, ແຂວງ ແຄ໋ງຮ່ວາ, ໄດ້ຈັດຕັ້ງພິທີໄຂກອງປະຊຸມຄະນະບໍລິຫານງານສະຫະສະມາຄົມປະກັນຊີວິດສັງຄົມ ອາຊຽນຄັ້ງທີ 35 (ASSA) ຢ່າງສົມກຽດ. ດ້ວຍຫົວຂໍ້ວ່າ “ກາລະໂອກາດ ແລະ ສິ່ງທ້າທາຍຂອງລະບົບປະກັນຊີວິດສັງຄົມພາກພື້ນ ອາຊຽນ ໃນສະພາບການປະຕິວັດອຸດສາຫະກຳ 4.0 ແລະ ຄວາມເສລີໃນການຍົກຍ້າຍຄົນງານ”, ກອງປະຊຸມມີການເຂົ້າຮ່ວມຂອງທ່ານຮອງນາຍົກລັດຖະມົນຕີ ຫວູດຶກດາມ, ຜູ້ຕາງໜ້າຂອງອົງການປະກັນຊີວິດສັງຄົມທີ່ເປັນສະມາຊິກ 20 ອົງການໂດຍມາຈາກ 10 ປະເທດສະມາຊິກ ອາຊຽນ, ຜູ້ຕາງໜ້າການນຳບັນດາອົງການສາກົນສະຫະສະມາຄົມປະກັນຊີວິດສັງຄົມສາກົນ (ISSA), ອົງການແຮງງານສາກົນ (ILO), ທະນາຄານໂລກ (WB).
ກອງປະຊຸມໄດ້ຮັບການຈັດຕັ້ງໃນສະພາບລະບົບປະກັນຊີວິດສັງຄົມ ອາຊຽນ ພວມກ້າວເຂົ້າສູ່ໄລຍະພັດທະນາໃໝ່ດ້ວຍບັນດາກາລະໂອກາດ ແລະ ສິ່ງທ້າທາຍຍ້ອນຜົນກະທົບຈາກການປະຕິວັດອຸດສາຫະກຳ 4.0 ແລະ ວິວັດການຍົກຍ້າຍຄົນງານໃນພາກພື້ນຢ່າງເສລີ. ສິ່ງດັ່ງກ່າວໄດ້ຮຽກຮ້ອງໃຫ້ ASSA ຄວນມີວິທີການສຳຜັດຢ່າງມີຫົວຄິດປະດິດສ້າງ, ມີວິໄສທັດຍາວນານເພື່ອແນໃສ່ເສີມຂະຫຍາຍທ່າແຮງກ່ຽວກັບບົດຮຽນ ແລະ ເຕັກໂນໂລຊີຂອງບັນດາອົງການສະມາຊິກ.
ໂດຍຕາງໜ້າໃຫ້ແກ່ລັດຖະບານ ຫວຽດນາມ ກ່າວຄຳເຫັນທີ່ກອງປະຊຸມ, ທ່ານຮອງນາຍົກລັດຖະມົນຕີ ຫວູດຶກດາມ ສະແດງຄວາມເຫັນວ່າ:
“ຂ້າພະເຈົ້າມີຄວາມປະທັບໃຈກ່ຽວກັບຫົວຂໍ້ກອງປະຊຸມປີນີ້. ພວກເຮົາລ້ວນແຕ່ຮູ້ວ່າ, ກອງປະຊຸມ WEF ASEAN 2018 ທີ່ຈັດຕັ້ງຫວ່າງແລ້ວນີ້ ດ້ວຍຫົວຂໍ້ການປະຕິວັດອຸດສາຫະກຳ 4.0 . ຜ່ານເວທີປາໄສນັ້ນ, ບັນດາການນຳ ແລະ ບັນດາຜູ້ແທນໄດ້ສະຫງວນເວລາແລກປ່ຽນກ່ຽວກັບບັນດາກາລະໂອກາດ ແລະ ສິ່ງທ້າທາຍເຊິ່ງການປະຕິວັດດັ່ງກ່າວນຳມາໃຫ້.”
ສ່ວນທ່ານ ສຸຣາເດັດ ຫວະລີຕິຄຸນ
, ເລຂາທິການໃຫຍ່ສະຫະສະມາຄົມປະກັນຊີວິດສັງຄົມແຫ່ງປະເທດ ໄທ, ປະທານ ASSA ຄົນປະຈຸບັນ, ເຊື່ອໝັ້ນວ່າ:
“ດ້ວຍນ້ຳໃຈຮ່ວມມື ແລະ ກໍ່ຄືບັນດາຄວາມມານະພະຍາຍາມລວມຂອງບັນດາສະມາຊິກ, ພວກຂ້າພະເຈົ້າພວມມານະພະຍາຍາມຊຸກຍູ້ປະກັນຊີວິດສັງຄົມ. ພວກເຮົາຄວນມີຍຸດທະສາດໃໝ່ເພື່ອປັບຕົວກັບສະພາບການໃໝ່. ຢູ່ປະເທດຕ່າງໆໄດ້ຫັນລະບຽບການບໍລິຫານເປັນງ່າຍດາຍເພື່ອສ້າງຄວາມກະຈ່າງແຈ້ງ ແລະ ພວກເຮົາກໍ່ຕ້ອງສ້າງກອບນິຕິກຳເພື່ອອັບເດັດ ແລະ ປັບຕົວກັບສະພາບການໃໝ່ໃຫ້ດີທີ່ສຸດ.”
(ແຫຼ່ງຄັດຈາກ VOV)